পে-মা-রিগ-'দ্জিনপে-মা-রিগ-'দ্জিন
**পে-মা-রিগ-'দ্জিন** (ওয়াইলি: *pe ma rig 'dzin*) (১৬২৫-১৬৯৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের প্রতিষ্ঠাতা ও প্রথম প্রধান ছিলেন।

প্রথম জীবন
----------

পে-মা-রিগ-'দ্জিন ১৬২৫ খ্রিষ্টাব্দে তিব্বতের স্পু-বো-রা-ঝি (ওয়াইলি: *spu bo ra zhi*) নামক স্থানে জন্মগ্রহণ করেন। তার পিতা বাল-পো-ব্ক্রা-শিস (ওয়াইলি: *bal po bkra shis*) একজন দক্ষ নেপালী শিল্পী। শৈশবে ছাব-ম্দো-ব্যাম্স-পা-গ্লিং (ওয়াইলি: *chab mdo byams pa gling*) নামক স্থানে পে-মা-রিগ-'দ্জিন লেখাপড়া শুরু করেন। কৈশোরে কার্মা-ছাগ্স-মেদ (ওয়াইলি: *karma chags med*) নামক ব্কা'-ব্র্গ্যুদ ধর্মসম্প্রদায়ের এক বিখ্যাত পণ্ডিতের নিকট রত্ন গ্লিং-পা দ্বারা আবিষ্কৃত ব্লা-মা'ই-ঝি-দ্রাগ (ওয়াইলি: *bla ma'i zhi drag*) গ্রন্থ সম্বন্ধে ও কার্মা-গ্লিং-পা দ্বারা আবিষ্কৃত ঝি-খ্রো-দ্গোংস-পা-রোং-গ্রোল (ওয়াইলি: *zhi khro dgongs pa rang grol*) গ্রন্থ সম্বন্ধে শিক্ষাগ্রহণ করেন। দক্ষিণ পশ্চিম তিব্বতের স্পো-বো (ওয়াইলি: *spo bo*) নামক স্থানে তিনি ব্দুদ-'দুল-র্দো-র্জে (ওয়াইলি: *bdud 'dul rdo rje*) নামক গ্তের-স্তোনের নিকট র্দ্জোগ্স-ছেন-স্ন্যিং-থিগ (ওয়াইলি: *rdzogs chen snying thig*) নামকগ্রন্থ সম্বন্ধে শিক্ষালাভ করেন। এছাড়া ছোস-ক্যি-র্গ্যা-ম্ত্শো (ওয়াইলি: *chos kyi rgya mtsho*) নামক পণ্ডিতের নিকট ম্খা'-'গ্রো-স্ন্যিং-থিগ (ওয়াইলি: *mkha' 'gro snying thig*) নামক অতিযোগ তত্ত্বের ওপর লিখিত গ্রন্থ সম্বন্ধে অধ্যয়ন করেন। তার অন্যতম উল্লেখযোগ্য শিক্ষক ছিলেন গ্নাম-ছোস-মি-'গ্যুর-র্দো-র্জে (ওয়াইলি: *gnam chos mi 'gyur rdo rje*) নামক গ্তের-স্তোন।

পরবর্তী জীবন
------------

পে-মা-রিগ-'দ্জিনের সর্বাপেক্ষা উল্লেখযোগ্য শিষ্য ছিলেন ন্যি-মা-গ্রাগ্স-পা (ওয়াইলি: *nyi ma grags pa*)। ১৬৬৩ খ্রিষ্টাব্দে গুরু-শিষ্য দুই জনে মিলে তিব্বতের বিভিন্ন স্থানের বৌদ্ধবিহারে যাত্রা করেন। লাসা শহরে পঞ্চম দলাই লামা এই সময় পে-মা-রিগ-'দ্জিনের নিকট শিক্ষালাভ করেন। এরপর গ্তের-ব্দাগ-গ্লিং-পা (ওয়াইলি: *gter bdag gling pa*), ম্ঙ্গা'-ব্দাগ-ছোস-ক্যি-দ্বাং-পো (ওয়াইলি: *mnga' bdag chos kyi dbang po*), ত্শুল-খ্রিম্স-র্দো-র্জে (ওয়াইলি: *mnga' bdag chos kyi dbang po*) প্রভৃতি বৌদ্ধ পণ্ডিত পে-মা-রিগ-'দ্জিন ও তার শিষ্য ন্যি-মা-গ্রাগ্স-পাকে শিক্ষাদান করেন। ১৬৬৮ খ্রিষ্টাব্দে তিন বছরের জন্য এই গুরু-শিষ্য সাধনায় লিপ্ত হন। এরপর শিষ্যের থেকে বিদায় নিয়ে খাম্স অঞ্চলে চলে যান। তার অন্যান্য উল্লেখযোগ্য শিষ্য ছিলেন নাম-ম্খা'-'ওদ-গ্সাল (ওয়াইলি: *nam mkha' 'od gsal*), রাব-ব্যাম্স-পা-ব্স্তান-পা'ই-র্গ্যাল-ম্ত্শান (ওয়াইলি: *rab 'byams pa bstan pa'i rgyal mtshan*), য়ে-শেস-স্ন্যিং-পো (ওয়াইলি: *ye shes snying po*) নামক সপ্তম ঝ্বা-দ্মার-পা প্রভৃতি।

বৌদ্ধবিহার প্রতিষ্ঠা
--------------------

১৬৮৪ খ্রিষ্টাব্দে তিনি পঞ্চম দলাই লামার নির্দেশে ও সাংস-র্গ্যাস-ব্স্তান-পা (ওয়াইলি: *sangs rgyas bstan pa*) নামক স্দে-দ্গে রাজ্যের তৎকালীন রাজার সহায়তায় রু-দাম-স্ক্যিদ-খ্রাম (ওয়াইলি: *ru dam skyid khram*) নামক উপত্যকায় ও-র্গ্যান-ব্সাম-গ্তান-গ্লিং (ওয়াইলি: *o rgyan bsam gtan gling*) নামক একটি মঠ স্থাপন করেন। ধীরে ধীরে এই মঠ র্দ্জোগ্স-ছেন বৌদ্ধবিহার হিসেবে গড়ে ওঠে।

তথ্যসূত্র
---------

1. 1 2 3  Gardner, Alexander (2009-12)। "The First Dzogchen Drubwang, Pema Rigdzin"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-17।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, p. 255.
* Cuevas, Bryan. 2003. The Hidden History of the Tibetan Book of the Dead. Oxford: Oxford University Press.
* Khetsun Sangpo, ed. 1973. Biographical Dictionary of Tibet and Tibetan Buddhism. Dharamsala: Library of Tibetan Works and Archives. Vol. 4, p. 244.

|
|  |
| পূর্বসূরী--- | **পে-মা-রিগ-'দ্জিন  র্দ্জোগ্স-ছেন বৌদ্ধবিহারের প্রথম প্রধান** | উত্তরসূরীনাম-ম্খা'-'ওদ-গ্সাল |
|

|
|  |
| পূর্বসূরী-- | **পে-মা-রিগ-'দ্জিন  প্রথম র্দ্জোগ্স-ছেন-গ্রুব-দ্বাং** | উত্তরসূরী'গ্যুর-মেদ-থেগ-ম্ছোগ-ব্স্তান-'দ্জিন |
|

| * দে
* স
র্দ্জোগ্স-ছেন-গ্রুব-দ্বাং |
| --- |
| 
* ১) পে-মা-রিগ-'দ্জিন
* ২) 'গ্যুর-মেদ-থেগ-ম্ছোগ-ব্স্তান-'দ্জিন
* ৩) ঙ্গেস-দোন-ব্স্তান-'দ্জিন-ব্জাং-পো
* ৪) মি-'গ্যুর-নাম-ম্খা'ই-র্দো-র্জে
* ৫) থুব-ব্স্তান-ছোস-ক্যি-র্দো-র্জে
* ৬) ও-র্গ্যান-'জিগ্স-ব্রাল-ব্যাং-ছুব-র্দো-র্জে
* ৭) 'জিগ্স-মেদ-ব্লো-গ্সাল-দ্বাং-পো (ভারত)
* ৭) ব্স্তান-'দ্জিন-লুং-র্তোগ্স-ন্যি-মা (তিব্বত)

 |  |